Diari Oficial de la Generalitat Valenciana


Sumari del DOGV 4135, del 26-11-2001 (2001/11415)

Informació pública de l'alternativa tècnica del programa d'actuació aïllada a l'illa número 3 de sòl urbà TI-4 de l'Ajuntament de la Vila Joiosa.
-------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11434


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica del programa d'actuació aïllada a l'illa número 3 de sòl urbà TI-4 de l'Ajuntament de la Vila Joiosa. [2001/S11282]
  
Per mitjà d'aquest anunci, es fa públic que l'alcalde de la Vila Joiosa, en data de 24 d'octubre de 2001, ha dictat amb el número 2.709/2001, el Decret que pel que fa a la seua part dispositiva expressa:
  
«... resolc:
  
1. Sotmetre a informació pública alternativa tècnica del programa d'actuació aïllada a l'illa número 3 sòl urbà TI-4, la Vila Joiosa, junt amb el projecte de reparcel·lació i d'urbanització per al mateix àmbit; presentada tota aquesta documentació pel senyor Francisco Martínez Sellés en nom i representació de la mercantil Fomento de Inversiones Levantina, SL.
  
2. Remeteu avís previ a la publicació de l'anunci d'informació pública, amb el mateix contingut de l'edicte, a qui consten en el cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posterior o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant l'esmentat període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la següent data hàbil a la conclusió del termini per a presentar-les, en les oficines de la Secretaria d'aquest ajuntament en el carrer Major número 14.
  
6. Notificar a tots els titulars que s'acredite que puguen tindre algun dret real sobre els immobles afectats per la reparcel·lació forçosa referenciada en la present resolució.
  
7. Tramitar el corresponent certificat registral de domini i càrregues, simultània a la convocatòria de la informació pública, i es farà menció que de conformitat amb el que establix l'article 310 TRLS 92, que es farà constar per nota al marge de l'última inscripció de domini de les finques la iniciació de l'expedient de reparcel·lació. A tal fi es cursarà la corresponent sol·licitud al registre de la propietat de La Vila Joiosa.
  
8. Si de l'anterior certificat apareguera algun titular registral que no haja sigut nominal i formalment notificats de l'exposició pública del projecte, se li conferirà el tràmit d'audiència per 10 dies.
  
9. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
.......».
  
Contra aquesta resolució, no cap cap recurs administratiu ni jurisdiccional, al constituir un acte de tràmit que no decidix directa ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
Cosa que es publica als efectes oportuns.